Rannarahva muuseumis ja Viimsi vabaõhumuuseumis on võimalik tähistada isiklikke sündmusi, korraldada seminare ja koolitusi, kontserte ja teemapäevi.
#000001
Rannarahva muuseum, hubane vana koolimaja on justkui loodud erinevateks koolitusteks, seminarideks ja inspiratsioonipäevadeks. Muuseumi kaunites ruumides korraldatakse tänuüritusi ja pidulikke vastuvõtte.
#000002
Viimsi vabaõhumuuseum, maalilisel mererannal asuv vana rannatalu ajaloolise miljöö ja kuulsa “kilukarbivaatega”, on kaunis paik abiellumiseks, inspireeriv ja meeleolu loov koht firmaürituse sünnipäevapikniku või teemapäeva korraldamiseks.
#000003
Kultuuripärandi kaitse seab paratamatult teatavaid piiranguid muuseumi ruumide kasutamisele, kuid annab ka võimaluse viia oma sündmus läbi erilises ja kordumatus miljöös. Kohas millel on lugu ja keskkonnas, mis jutustab. Võime lisaks pakkuda elamusprogramme ja giiditeenust.
#000004
Rannarahva muuseumis ürituste korraldamiseks on erinevaid saale ja võimalusi, küsige pakkumist, mille koostame vastavalt teie vajadustele.
#000005
Ürituse korraldaja peab arvestama asjaoluga, et Viimsi Vabaõhumuuseum kuulub EV kultuuripärandi hulka ning on muinsuskaitse all. Antud asjaolu toob kaasa kõrgendatud nõudmised vara kasutamisele, kuid annab korraldajale võimaluse oma sündmus läbi viia kordumatus miljöös.
#000007
Lapse sünnipäevpidu Viimsi Vabaõhumuuseumis või Rannarahva muuseumi mängutoas on toredaks vahelduseks kodustele sünnipäevapidudele. Muuseumis korraldatud pidudel saab osaleda palju lapsi ning söögid-joogid saab ise kaasa võtta. Koos ettevalmistuse ja järelkoristusega rendime sünnipäevapidudeks ruume kolmeks tunniks.
#000008